CELEX: 32005R0865
Language: lt
Date: 2005-06-07 00:00:00
Title: 2005 m. birželio 7 d. Komisijos reglamentas (EB) Nr. 865/2005, iš dalies keičiantis Reglamentą (EB) Nr. 2707/2000, nustatantį Tarybos reglamento (EB) Nr. 1255/1999 dėl Bendrijos pagalbos aprūpinant pienu ir tam tikrais pieno produktais švietimo įstaigų moksleivius taikymo taisykles

8.6.2005   
            
            
               LT
            
            
               Europos Sąjungos oficialusis leidinys
            
            
               L 144/41
            
         
      KOMISIJOS REGLAMENTAS (EB) Nr. 865/2005
   2005 m. birželio 7 d.
   iš dalies keičiantis Reglamentą (EB) Nr. 2707/2000, nustatantį Tarybos reglamento (EB) Nr. 1255/1999 dėl Bendrijos pagalbos aprūpinant pienu ir tam tikrais pieno produktais švietimo įstaigų moksleivius taikymo taisykles
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1999 m. gegužės 17 d. Tarybos reglamentą (EB) 1255/1999 dėl bendro pieno ir pieno produktų rinkos organizavimo (1), ypač į jo 15 straipsnį ir 47 straipsnio antrą įtrauką,
   kadangi:
   
               (1)
            
            
               Reglamento (EB) Nr. 1255/1999 14 straipsnio 3 dalyje nustatytas pagalbos, teikiamos už moksleivių aprūpinimą pieno produktais nuo 2004 m. liepos 1 d. iki 2005 m. birželio 30 d., dydis.
            
         
               (2)
            
            
               Tam, kad nacionalinėms administracijoms ir institucijoms, kurioms pavesta įgyvendinti pieno tiekimo mokykloms schemą, būtų lengviau tinkamai tvarkyti pagalbos išmokas, Komisijos reglamentu (EB) Nr. 2707/2000 (2) 2003–2004 mokslo metų pabaigoje keičiantis pagalbos dydžiams buvo įvesta pereinamojo laikotarpio nuostata.
            
         
               (3)
            
            
               Valstybės narės, kuriose 2004–2005 mokslo metai baigiasi vėliau, negu birželio 30 d., dėl pagalbos dydžių pasikeitimo vis dar susiduria su sunkumais tvarkydamos pagalbos išmokas. Reikėtų pratęsti tos pačios nuostatos galiojimą 2004–2005 mokslo metams.
            
         
               (4)
            
            
               Todėl Reglamentas (EB) Nr. 2707/2000 turėtų būti atitinkamai iš dalies pakeistas.
            
         
               (5)
            
            
               Šiame reglamente numatytos priemonės atitinka Pieno ir pieno produktų vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 2707/2000 4 straipsnio 3 dalies antra pastraipa pakeičiama taip:
   
      „Tačiau 2004–2005 mokslo metais pirmąją birželio mėn. dieną galiojantis pagalbos dydis gali būti taikomas ir liepos mėn., jei mokslo metai toje valstybėje narėje baigiasi liepos mėn.“
   
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. birželio 7 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 160, 1999 6 26, p. 48. Reglamentas su paskutiniais pakeitimais, padarytais Komisijos reglamentu (EB) Nr. 186/2004 (OL L 29, 2004 2 3, p. 6).
   
      (2)  OL L 311, 2000 12 12, p. 37. Reglamentas su pakeitimais, padarytais Reglamentu (EB) Nr. 816/2004 (OL L 153, 2004 4 30, p. 19).